Marvell Wynne

Marvell Wynne (født 8. mai 1986 i Pittsburgh, Pennsylvania, USA) er en tidligere amerikansk fotballspiller.

Han ble draftet som nummer 1 i MLS Superdraft 2006 av New York Red Bulls. Det ble bare 29 kamper for New York Red Bulls før han ble byttet til Toronto F.C. i april 2007. I Toronto ble han fort en publikumsfavoritt, og det endte med 67 kamper på tre sesonger. Han skåret sitt første MLS-mål i en kamp mot Houston Dynamos den 27.september 2008. I 2010 gikk veien videre til Colorado Rapids, i et bytte mot Nick LaBrocca og en tredjerunde draftvalg for MLS Superdraft 2011. I Colorado ble han omgjort fra høyreback til midtstopper, og hadde suksess øyeblikkelig når laget allerede i hans første sesong vant MLS Cup i 2010, en finale som ble spilt på hans gamle hjemmebane i Toronto. Etter fem sesonger, og 140 kamper gikk kontrakten hans ut, og han havnet i MLS Re-Entry Draft 2014. Der ble han valgt av San Jose Earthquakes som nummer 2 i runde 2.  I San Jose har han havnet tilbake på høyreback. 

Wynne avsluttet karrieren i 2017 etter 11 år og 301 kamper i MLS. 

Wynne er kjent for sin høye toppfart, og er rangert som en av de raskeste i ligaen. Han har fått 5 A-landskamper for USA mellom 2007 og 2011.

Han har også blitt lagt merke til på EA Sports FIFA for sine lange innkast og hurtighet.

Referanser

Eksterne lenker 
 

Fotballspillere fra USA
Fotballspillere under Sommer-OL 2008
Deltakere for USA under Sommer-OL 2008
Fotballspillere for Colorado Rapids
Personer fra Pittsburgh